Diari Oficial de la Generalitat Valenciana


Sumari del DOGV 3817, del 18-08-2000 (2000/6886)

Informació pública sobre suspensió de l'atorgament de llicències urbanístiques relatives a la implantació de les infraestructurs que s'hi citen.
------------------------------------------------------------------------------------------------------------------------------------------------

### Dades del document

Número de DOGV
:   3817

Data del DOGV
:   18-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6886


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública sobre suspensió de l'atorgament de llicències urbanístiques relatives a la implantació de les infraestructurs que s'hi citen. [2000/X6886]
  
El ple d'aquest ajuntament, en la sessió del proppassat dia 10 de juliol, ha adoptat l'acord el tenor literal del qual és com segueix:
  
Suspensió de l'atorgament de llicències urbanístiques relatives a la implantació d'infraestructures vinculades als serveis de telecomunicacions, a fi d'estudiar la modificació del planejament urbanístic municipal que regula la matèria esmentada.
  
Atesa la conveniència de procedir a la suspensió de l'atorgament de llicències urbanístiques relatives a la implantació d'infraestructures vinculades als serveis de telecomunicacions, a fi d'estudiar la modificació del planejament urbanístic municipal que regula la matèria esmentada.
  
Antecedents
  
I. La suspensió de l'atorgament de les llicències esmentades es refereix o afecta la totalitat del terme municipal.
  
II. La finalitat pretesa amb la suspensió expressada és facilitar la reforma de les vigents normes subsidiàries municipals, aprovades definitivament per la Comissió Provincial d'Urbanisme, en la sessió del dia 25 de gener de 1983, en el sentit d'incloure les normes tècniques que regulen les instal·lacions d'accés als serveis de telecomunicacions.
  
III. La suspensió de què es tracta, que s'arbitra com a mesura de caràcter cautelar tendent d'evitar el sorgiment de situacions materials no desitjades, per incompatibles amb la nova solució de planejament que ara es postula, tindrà, en tot cas, una durada màxima d'un any i afectarà totes aquelles llicències urbanístiques que tinguen per objecte la implantació d'infraestructures vinculades als serveis de telecomunicacions.
  
Als anteriors antecedents són d'aplicació els següents:
  
Fonaments jurídics
  
I. L'article 152, apartat 1, del Reglament de Planejament de la Comunitat Valenciana, aprovat per Decret autonòmic 201/1998, de 15 de desembre, estableix que «els òrgans administratius competents per a sotmetre a informació pública plans i programes, àdhuc abans de convocar aquesta, podran acordar la suspensió de l'atorgarment de llicències de parcel·lació de terrenys, edificació i demolició per a àrees o usos determinats, amb la finalitat de facilitar l'estudi o reforma de l'ordenació urbanística». Alhora, l'apartat 3 d'aquest mateix precepte reglamentari assenyala que la suspensió indicada «s'extingirà, en tot cas, en el termini d'un any».
  
II. De conformitat amb el que preveu l'article 23-8 F) de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, l'acord suspensiu de l'atorgament de llicències urbanístiques haurà de ser publicat, per tal que puga tindre efecte, en el Diari Oficial de la Generalitat Valenciana.
  
III. En concordança amb allò establert en la disposició addicional tercera, paràgraf segon, de la llei autonòmica valenciana esmentada, compet al ple d'aquest ajuntament l'adopció de l'acord a què es refereix el fonament jurídic anterior.
  
El ple de l'Ajuntament, sense debat i per unanimitat de tots els grups polítics, acordà adoptar l'acord següent:
  
Primer
  
Suspendre l'atorgament de llicències urbanístiques sobre la base de les condicions següents:
  
a) Àmbit material de la suspensió: els terrenys afectats per aquesta suspensió són la totalitat del terme municipal.
  
b) Abast objectiu de la suspensió: llicències urbanístiques que tinguen per objecte la implantació d'infraestructures vinculades als serveis de telecomunicacions.
  
c) Termini de la suspensió: un any, comptador a partir de l'endemà de la data de la publicació d'aquest acord en el Diari Oficial de la Generalitat Valenciana.
  
d) Fonament legal de la suspensió: reforma de l'ordenació urbanística inclosa en les vigents normes subsidiàries de planejament d'aquest municipi per a la matèria determinada en la lletra b) anterior.
  
Segon
  
Publicar el present acord en el Diari Oficial de la Generalitat Valenciana.
  
Tercer
  
Formar una modificació puntual de las citades normes subsidiàries municipals, amb la finalitat d'incloure les normes tècniques que regulen les instal·lacions d'accés als serveis de telecomunicacions.
  
Quart
  
Encomanar la redacció de la indicada modificació puntual als tècnics adscrits a la Subsecció de Control Activitat Administrats.
  
Cinquè
  
Comunicar el present acord als funcionaris tècnics municipals esmentats, perquè en prenguen coneixement i als efectes expressats en l'apartat anterior.
  
Cosa que fem pública perquè en prengueu coneixement i als efectes oportuns, en compliment del que preceptua l'article 57.I.A) de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, en relació amb allò establert l'article 152.1 del vigent Reglament de Planejament de la Comunitat Valenciana. L'expedient instruït al respecte queda a disposició de les persones i entitats que hi pogueren tenir cap interès, per a la seua consulta i examen, a la Secció d'Obres Públiques i Urbanisme d'aquest ajuntament (carrer Gabriel Hernández, núm. 51, planta primera), en dies i hores hàbils d'oficina.
  
Contra l'acord anteriorment transcrit, les persones i entitats adés citades podran interposar:
  
a) Amb caràcter potestatiu, recurs de reposició davant del ple d'aquest ajuntament, en el termini d'un mes comptador a partir de l'endemà de la data de la publicació d'aquest edicte en el Diari Oficial de la Generalitat Valenciana.
  
b) Directament recurs contenciós administratiu davant de la Sala d'aquest mateix ordre jurisdiccional del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la data de la publicació del present edicte en el DOGV.
  
Això, sense perjudici que puguen interposar qualsevol altre recurs administratiu o jurisdiccional que estimen que els assistisca.